สวัสดีค่ะ ผมร่วงประมาณ20เส้นทุกครั้งที่หวีผม และมีร่วงระหว่างวันด้วย เป็นมาเกือบปีนึงแล้วค่ะ แต่มีแค่ผมด้านหลังที่บางลงจนรู้สึกได้ ผมด้านข้างหนาปกติ ไว้ผมสั้น ปกติไม่ได้รวบผม เป็นมาประมาณปีนึงแล้วค่ะ ตอนนี้อายุ18ช่วง1ปีที่แล้ว บริจาคเลือดครั้งแรกเดือนมิถุนายนปี61 ครั้งที่สองเดือนมกราคมปี62 อยากทราบว่ามีส่วนเกี่ยวข้องไหมคะ เพราะเริ่มรู้สึกตัวว่าผมหลุดร่วงเยอะหลังบริจาคเลือดครั้งแรกผ่านมาประมาณเดือนนึง หรือเป็นจากสาเหตุอื่นๆ แล้วรักษายังไงได้บ้างคะ
สวัสดีค่ะ ผมร่วงคือภาวะที่ผมร่วงมากกว่า 100 เส้นต่อวัน หรือในวันที่สระผมอาจร่วงได้มากถึง 200 เส้นต่อวัน คนที่ผมยาวก็คือผมเยอะก็มีโอกาสจะร่วงได้มากกว่าคนปกติด้วยค่ะสาเหตุของผมร่วง-โรคมีภูมิคุ้มกันทำลายรากผม ทำให้ผมร่วงออกมาเอง-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไ-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองการบริจาคเลือดไม่เคยมีรายงานว่ามีความสัมพันธ์ใดๆกับการทำให้ผมร่วงค่ะแนะนำพบแพทย์ผิวหนังถ้ายังมีผมร่วงเรื้อรัง และนับจำนวนดูแล้วมากกว่าดังที่กล่าวไป ร่วมกับมีอาการอื่นๆเช่นแผลที่หนังศีรษะ ปวดข้อ แพ้แสงควรหยุดยาทุกชนิดที่ไม่จำเป็นไว้ก่อน ไม่หวีผมแรงเกินไป ไม่ไปดึงหรือสางผมบ่อยๆ หลีกเลี่ยงการย้อม ดัด หรือทำสีผม ทำความสะอาดเส้นผมได้ตามปกติ